als_Latn dik_Latn sag_Latn
Javën e kaluar në kampionatin e të rinjve të Bodybuilding-ut në Sh.B.A., vetëm një konkurrente mes qindra të tjerëve, arriti të marrë ovacione të mëdha. Megjithëse nuk fitoi ndonjë çmim të madh, Barbie Thomas, gruaja body-builder pa krahë e ngriti publikun e Karolinës së Veriut në këmbë me brohoritje. Nëna 37 vjeçare e dy fëmijëve i humbi të dy krahet në një aksident tragjik elektrik, por kjo nuk e pengoi të ndiqte ëndrrën e saj në rrugën e bodybuilding-ut.
Ajo shprehet se “Gjithëkush mund ta realizojë atë që i vë qëllim vetes. Kufijtë e vetëm që ekzistojnë, janë ata që ju i vendosni vetes suaj. Çdokush mund të ketë kufizime dhe mangësi në një mënyrë apo në një tjetër, vetëm se kufizimet e mia, ndoshta janë më të dukshme se të tjerëve". Barbie Thomas mund të bëjë gjithçka që mund të bëjë mesatarisht një njeri, përveç faktit që përdor këmbët. Ajo lan dhëmbët, gatuan, nxjerr qumështin nga frigoriferi, shkruan në celular, bën shopping, vë makeup-in, madje dhe drejton makinën vetë.
Ajo filloi të merret me body-building në vitin 2003, kur lexoi së pari revistat që flisnin për konkurrentët qe merreshin me fitness dhe mendoi se kjo ishte një gjë fantastike. Doja të isha si ata dhe të isha në gjendje të bëja gjërat që bënin ata, shprehet Thomas. Fillimisht, ajo i druhej mendimit nëse do t’a lejonin të futej në garë duke qënë se i mungonin krahët. Por në momentin që i dhanë dritën jeshile, në vitin 2003, ajo filloi të merrte pjesë në garat e fitnesit. “Tani e dashuroj atë që bëj, më ka hyrë në gjak dhe s’mund të jetoj pa të.”
Barbie Thomas i humbi të dyja krahët në moshën 2-vjeçare. Ajo hipi mbi një transformator dhe kapi telat elektrikë. Rryma elektrike i kaloi nga duart nëpër të gjithë trupin, duke ia shkrumbuar të dyja krahët plotësisht dhe duke shndërruar në diçka të ngjashme me qymyrin. “Mjekët thane se nuk kisha shumë shanse të jetoja dhe nëse jetoja do të isha në gjendje vegjetative. Mirëpo zoti pati rezervuar një tjetër fat për mua. Une jam akoma gjallë dhe shëndoshë e mirë.”
Thomas jo vetëm që është shëndoshë e mirë, por gjithashtu vazhdon të kapërcejë kufizimeve e saj trupore, duke kërcyer, notuar dhe luajtur futboll.
Ajo pranon se “Në garën e parë të fitnesit, njerëzit më hidhnin vështrime të çuditshme, me siguri mendonin se çfarë kërkoja aty. Sigurisht që ishte një garë fizike dhe mua më mungonte nje pjesë e trupit dhe simetria që ata kërkonin. Megjithatë pas performimit të ushtrimeve të para, ata kuptuan që unë isha një atlete si gjithë të tjërët. Madje nuk e kuptoj pse njerëzit janë kaq të dhënë pas meje, ndoshta sepse jam ndryshe.
Bodybuilding-u i shërben Barbie-t si një motivim në punën e saj dhe e bën të ndihet mirë me vetën.
Kur nuk konkuron, si çdo nënë tjetër, ajo adhuron t’i përkushtohet dy djemve të saj: “Patjetër që rritja e fëmijëve ka sfidat dhe sprovat e veta, po nuk mendoj se eksperienca e ime si prind ka qenë ndryshe, thjesht mua më është dashur të përdor këmbët dhe ia kam dale”.
“Mendja posedon një fuqi të jashtëzakonshme dhe po ashtu qëndrimi që mbani. Nëse keni një qëndrim pozitiv dhe besoni në vetvete, atëherë çdo gjë është e mundur.”
Burimi: Daily Mail
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn